Vietnams nåværende jernbanenettverk
**Jernbanen i Vietnam** omfatter i alt 2 652 km med jernbanespor, og drives av det statseide selskapet *Vietnam Railways* (vietnamesisk: Đường sắt Việt Nam). Av den samlede lengden er det meste (2 249 km) smalspor (meterspor), kun 180 km er normalspor. Resten (237 km) er treskinnespor. Den viktigste banen er den 1 609 km lange enkeltsporede linjen mellom nord og sør, mellom Hanoi og Ho Chi Minh-byen. Denne strekningen ble bygget som meterspor under det franske kolonistyret i 1880-årene. Det går også normalspor-strekninger fra Hanoi til Folkerepublikken Kina, først og fremst til Beijing, og noen linjer med treskinnespor i og omkring Hanoi. Vietnam Railways har 331 diesellokomotiver, 34 damplokomotiver, 852 passasjervogner og 3 922 andre vogner til rådighet.

Jernbanenettet
--------------

En del av en meterspor-bane i Hanoi
De største byene i Vietnam som har jernbaneforbindelse er Ho Chi Minh-byen, Hanoi, Lộc Ninh (nær grensen til Kambodsja) og Dĩ An (knutepunkt for Lộc Ninh som grenser til Kambodsja). Et t-banenettverk for Ho Chi Minh-byen er under planlegging, og vil stå helt ferdig i 2020. 

* *Samlet lengde:* 2 652 km – ca. 506 km utgjør sidespor
	+ *Normalspor:* 180 km
	+ *Smalspor (1 000 mm):* 2 249 km
	+ *Treskinnespor:* 237 km – normalspor og meterspor (per 1998)

Det finnes ingen elektrifiserte jernbanestrekninger i landet. 

De to viktigste rutene er nord-sør-banen og Hanoi-Beijing-banen, samt lokale baner rundt storbyene Hanoi og Ho Chi Minh-byen. På disse strekningene går det i hovedsak syv linjer; Hanoi-Saigon, Hanoi-Lao Cai, Hanoi-Quan Trieu, Hanoi-Dong Dang, Hanoi-Haiphong, Kep-Uong Bi og Hanoi-Thai Nguyen. Det vietnamesiske jernbanenettverket har følgende stasjoner: Saigon, Nha Trang, Dieu Tri, Quảng Ngãi, Da Dang, Hue, Dong Hoi, Vinh, Haiphong, Hanoi, Dong Dang, Lao Cai, Bien Hoa, Bong Son, Duc Pho, Nui Thanh, Ta Ky, Tra Kieu og Dieu Tri.

Jernbaneforbindelser til naboland
---------------------------------

* Samme sporvidde – 1 000 mm
	+ Kambodsjas flagg Kambodsja - ingen forbindelse
	+ Laos’ flagg Laos - ingen forbindelse
* Sporbrudd – 1 000 mm / 1 435 mm
	+ Folkerepublikken Kinas flagg Kina - finnes en 237 km lang treskinnelinje, med sporbrudd i Hanoi

Problemer
---------

Om bord på et lokaltog på hovedbanen - de fleste togene har behov for oppgradering eller utskifting
Uavhengig av landets dårlige veiinfrastruktur gjør jernbanenettet ikke et stort bidrag til den nasjonale transportinfrastrukturen, og det frakter kun ca. 7 % av landets samlede gods. Den 30-40 timer lange turen fra Hanoi til Ho Chi Minh-byen blir tatt av få passasjerer, men siden feriesteder som Huế, Hội An og Nha Trang ligger langs banen kommer det allikevel noe turisttrafikk. Etter den kinesisk-vietnamesiske krigen i 1978 har det vært noen reiserestriksjoner i grenseområdet og disse gjelder fortsatt, og som en følge av disse restriksjonene er bruken av banene nord og sør for Hanoi begrenset. Strekningen Ho Chi Minh-byen-Hanoi er dårlig vedlikeholdt og den tekniske infrastrukturen, mye ødelagt av krig, har til nå kun gjennomgått midlertidige reparasjoner på mange steder. I tillegg er de sentrale delene av landet offer for voldsomme årlige oversvømmelser og broer blir ofte revet bort, noe som fører til langvarige stengeperioder.

Fremtidige planer
-----------------

I september 2007 ble det planlagt å bygge en ny bane med 12 stasjoner fra knutepunktet på nord-sør-banen Di An stasjon til byen Lộc Ninh i Binh Phuoc, som grenser til Kambodsja. Flere kart viser allerede denne strekningen. 

Vietnam Railways har inngått en femårskontrakt med japanske transportkonsulenter (*Japan Transportation Consultants*), *Pacific Consultants International Group* og *Japan Railway Technical Service* (JARTS) til en verdi av 9,5 millioner amerikanske dollar for å få utført konsulenttjenester. Disse konsulenttjenestene skal utføres for et prosjekt verdt 2,47 trillioner Đồng som har som mål å forbedre bro- og jernbanesikkerhet på hovedbanen mellom Hanoi og Ho Chi Minh-byen. Under prosjektet vil 44 broer og 37,6 km bane bli oppgradert, to jernbanebroer og en stasjon i Ninh Binh vil bli bygget, og 23 spormaskiner vil bli kjøpt. Prosjektet forventes å være ferdig i 2010.

I 2008 godkjente Ho Chi Minh-regjeringen utbyggingen av et t-banenettverk, som mest sannsynlig vil bestå av fire linjer, og der den første linjen skal være ferdig innen 2013.

Den enkeltsporede hovedbanen som det er planer om å oppgradere
Det er også utarbeidet en langtidsplan om å bygge en helt ny normalsporet bane som vil forbinde de to største byene. Nye internasjonale ruter til Phnom Penh og dermed via Bangkok til Singapore er også under vurdering. En parlamentarisk resolusjon fra 2005 foreslo at utenlandske investorer skulle inviteres til å investere i Vietnam Railways. Den 11. september 2008 kunngjorde det kambodsjanske transportdepartementet at en ny jernbanelinje med samlet lengde på 257 km vil forbinde Phnom Penh og Lộc Ninh (Binh Phuoc-provinsen) i Vietnam. Dette prosjektet verdt 550 millioner amerikanske dollar har blitt nøye fulgt av kinesiske eksperter og er i ferd med å bli realisert i nær fremtid. Vietnam forlenger også sitt nettverk til Lộc Ninh.

Selv om det blir satset stort på jernbanen nå og sjansen for god avkastning virke liten, har utbyggingen også sine fordeler: Strekningene til Kina har tjent godt på kinesiske investeringer og mer nylig har også Japan investert i Hai Van-tunnelprosjektet, en ny veitunnel langs nord-sør-jernbanen ved Da Nang. 

På et mer lokalt nivå var den pittoreske fjellbyen og feriestedet Đà Lạt i sin tid forbindet med en naturskjønn tannhjulbane til hovedbanen (nord-sør-banen) i Thap Cham. Selv om det nå er få synlige spor av tannhjulbanen i det grønne, frodige landskapet, har det lokale næringslivet sikret et løfte om statlig støtte for gjenbygging av banen, til fordel for turisme i området. For øyeblikket er den eneste jernbanelinjen i Đà Lạt en 8 km lang del fra den gamle jernbaneforbindelsen som går fra Đà Lạt stasjon til den nærliggende landsbyen Trại Mát. Denne banen drives som en turistattraksjon. 

Andre prosjekter som sannsynligvis vil motta utenlandsk pengehjelp, er foreslåtte bybanenettverk i Hanoi. 

### Høyhastighetstog

Hanoi jernbanestasjon vil bli sentrum for eventuelle høyhastighetstog i Vietnam
Vietnam Railways planlegger også en 1 630 km lang høyhastighetsbane fra hovedstaden Hanoi i nord til Ho Chi Minh i sør, hvor tog kan kjøre i opp til 250-300 km/t. Banen som vil koste 33 milliarder amerikanske dollar, vil i hovedsak finansieres av den vietnamesiske regjeringen med japansk bistand. Dagens enkeltspor har reisetider fra i underkant av 30 timer, og til å begynne med (i 2013) vil denne reduseres til mindre enn 9 timer. Deretter vil den reduseres til 5 timer (med en fartsgrenseøkning til 300 km/t) innen 2025. Den vietnamesiske statsministeren har et mål om å fullføre banen innen 2013, tre år tidligere enn den først kunngjorte byggetiden på ni år. Denne høyhastighetsbanen vil ha normalspor.

Se også
-------

* Vietnam Railways
* Transport i Vietnam
* Gia Lam togselskap

Referanser
----------

1. ↑  «Vietnam - Railpage Australia Forums (East and South East Asia)». Arkivert fra originalen 26. mai 2008. Besøkt 20. februar 2010.
2. ↑  Vong, M. «Vietnam to build first subway with Japanese aid». *Thanh Nien News* **(engelsk)**. Vietnam’s Youth Association. Arkivert fra originalen 4. februar 2008. Besøkt 16. oktober 2008.
3. ↑  «A Brief History of Dalat Railroad». Viet Nam Air Force Model Aircraft of Minnesota. 7. oktober 2007. Arkivert fra originalen 7. november 2016. Besøkt 14. mars 2008.
4. ↑  «1928 Thap Cham-Da Lat Railway returns». Vietnamnet, from official Viet Nam News agency. 7. oktober 2007. Arkivert fra originalen 10. februar 2008. Besøkt 14. mars 2008.
5. ↑  Reuters News (20. juli 2006). «Vietnam to build high-speed rail with Japan aid». Besøkt 20. juli 2006. [*død lenke*]
6. ↑  «Vietnam Railways Website (engelsk) - Check the timetable from Ha Noi to Sai Gon (or vice versa) to see the journey times». *Vietnam Railways*. Arkivert fra originalen 10. mai 2008. Besøkt 10. mai 2008.  «Arkivert kopi». Arkivert fra originalen 10. mai 2008. Besøkt 20. februar 2010.
7. ↑  Bill Hayton (20. juli 2006). «Vietnam plans new railway link». *BBC News*. Besøkt 20. juli 2006.
8. ↑  «Railway plans to build 880 km express line». *Viet Nam News*. 20. juli 2006. Arkivert fra originalen 30. september 2007. Besøkt 20. juli 2006.

Eksterne lenker
---------------

* (en) Offisielt nettsted Rediger på Wikidata

* (en) Rail transport in Vietnam – kategori av bilder, video eller lyd på Commons Rediger på Wikidata
* (en) Den offisielle nettsiden til Vietnam Railways
* (vi) Det vietnamesiske samferdselsdepartementets hjemmeside Arkivert 28. november 2014 hos Wayback Machine.
* (en) Mer om den vietnamesiske jernbanen Arkivert 2. mars 2010 hos Wayback Machine.
* (en) Transportkart over Vietnam Arkivert 12. februar 2009 hos Wayback Machine.

| * v
* d
* r
Jernbane i Asia |
| --- |
| Land | 
* Afghanistan
* Armenia1
* Aserbajdsjan1
* Bahrain
* Bangladesh
* Bhutan
* Brunei
* Burma2
* De forente arabiske emirater
* Egypt4
* Filippinene
* Georgia4
* India
* Indonesia
* Irak
* Iran
* Israel
* Japan
* Jemen
* Jordan
* Kambodsja
* Kasakhstan
* Kina
* Kirgisistan
* Kuwait
* Kypros1
* Laos
* Libanon
* Malaysia
* Maldivene
* Mongolia
* Nepal
* Nord-Korea
* Oman
* Pakistan
* Qatar · Russland · Saudi-Arabia
* Singapore
* Sri Lanka
* Syria
* Sør-Korea
* Tadsjikistan
* Taiwan
* Thailand
* Tyrkia
* Turkmenistan
* Usbekistan
* Vietnam
* Øst-Timor3

 |  |
| Ikke-anerkjente stater | 
* Abkhasia1
* Nagorno-Karabakh
* Nord-Kypros
* Palestina
* Sør-Ossetia1

 |
| Biland, autonome regioner  og andre territorier | 
* Aceh
* Adsjaria1
* Akrotiri og Dhekelia
* Altaj
* Burjatia
* Christmas Island
* Det britiske territoriet i Indiahavet
* Guangxi
* Hongkong
* Kokosøyene
* Indre Mongolia
* Khakasia
* Kurdistan (Irak)
* Macao
* Nakhitsjevan
* Ningxia Hui
* Sakha
* Tibet
* Tuva
* Vest-Papua
* Xinjiang

 |
|  1 Enkelte ganger inkludert i Europa, avhengig av grensedefinisjonene. 2 Offisielt kjent som Myanmar. 3 Enkelte ganger inkludert i Oseania. 4 Transkontinentalt land.  |

|  |  |
| --- | --- |
| Oppslagsverk/autoritetsdata | VIAF **·** LCCN
 |